19/05/2017 | Administración LocalMunicipal
Santiago de Compostela
Departamento de Tráfico. Xestión de Multas
Acordo do Pleno de subsanación do artigo 46-3 da Ordenanza da ORA e residentes

TITULO.–SUBSANACIÓN DE ERRO MATERIAL NO ARTIGO 46.3 DA ORDENANZA DO SISTEMA DE ORDENACIÓN E REGULACIÓN DO SERVIZO DA ORA E APARCAMENTO DE RESIDENTES O Pleno da Corporación Municipal de Santiago de Compostela, na sesión ordinaria que tivo lugar o 5 de outubro de 2015, adoptou o seguinte acordo: PROPOSTA DO CONCELLEIRO DELEGADO DE MEDIO AMBIENTE E CONVIVENCIA DE CORRECCIÓN DUN ERRO NO ARTIGO 46.3 DA ORDENANZA DO SISTEMA DE ORDENACIÓN E REGULACIÓN DO SERVIZO DA ORA E APARCAMENTO DE RESIDENTES O concelleiro delegado de medio ambiente e convivencia formulou a seguinte proposta, con data 15 de outubro do corrente ano: “Visto o informe da Xefatura de Servizo de Mobilidade e Seguridade, desta mesma data, co seguinte contido: Visto o escrito presentado por DON JOSÉ ANTONIO BARONA COUSELO, en nome e representación da empresa SETEX APARKI SA concesionaria do sistema de regulación da ORA e da grúa, no que se pon de manifesto a existencia dun erro no artigo 46 da Ordenanza do Sistema de Ordenación e Regulación do Servizo da ORA e aparcamento de residentes, se informa. O erro consiste no seguinte: No punto 3 do artigo 46 se describen como infraccións de carácter leve, entre outras: “Serán infraccións leves as especificadas a continuación, sempre que non fora aboado o ticket por exceso de tempo no contratado ou post-pago. b) Estacionar rebasando o tempo disposto no título habilitante (ticket), POLO MENOS DÚAS HORAS nunha praza de aparcamento incluída na zona regulada.” O erro deriva da tradución ao galego do artigo, pois en realidade o parágrafo tiña que dicir: “Estacionar rebasando o tempo disposto no título habilitante (ticket), por menos de dúas horas, nunha praza de aparcamento incluída en zona regulada” o cambiar á expresión POR MENOS DE DÚAS HORAS, pola tradución POLO MENOS DÚAS HORAS, pode inducir a interpretar a norma no senso de que se considera infracción leve cando o tempo rebase as dúas horas, cando isto non pode ser así, pois entraría en contradición co disposto no parágrafo seguinte do artigo no que se describen as infraccións graves, como aquelas no que estacionamento sen distintivo excede das dúas horas. Tendo en conta que non se esta a tratar da modificación dunha norma xurídica senón da mera subsanación dun erro material que, segundo o disposto no artigo 105 da Lei de Réxime Xurídico das Administracións Públicas e do Procedemento Administrativo Común, a administración pode levar a cabo en calquera intre, de oficio ou a instancia dun interesado, se entende que non resulta de aplicación as esixencias previstas na Lei de Bases de Réxime Local, a respecto da necesidade de elaborar un proxecto de ordenanza, nin a apertura dun trámite de información pública, nin o disposto no artigo 52 da Lei 30/92 que condiciona a eficacia da norma á súa publicación no Boletín Oficial da Provincia e ademais a que tiveran transcorrido os 15 días soltos previstos no artigo 65 da LBRL. En base á mesma xustificación exposta tampouco se considera necesario o informe de secretaria ou de intervención, en aplicación do artigo 89 do Regulamento orgánico municipal. En consecuencia, proponse, subsanar o erro material descrito anteriormente, quedando en consecuencia a redacción do parágrafo 3 b) do artigo 46, como segue: b) Estacionar rebasando o tempo disposto no título habilitante (ticket), MENOS DE DÚAS HORAS nunha praza de aparcamento incluída na zona regulada.” Unha vez adoptado o acordo de subsanación procederase a publicar o devandito acordo no BOP nos termos do disposto no artigo 60 da Lei de Réxime Xurídico das Administracións Públicas e do Procedemento Administrativo Común, para xeral coñecemento. Esta concellaría propón ao Pleno da corporación a subsanación do erro material descrito no informe, quedando en consecuencia o artigo 46, 3 b) redactado como segue: “b) Estacionar rebasando o tempo disposto no título habilitante (ticket), MENOS DE DÚAS HORAS nunha praza de aparcamento incluída na zona regulada” como cumprimento dos trámites legal e regulamentariamente procedentes.” Xa que logo, o Pleno da corporación, por unanimidade dos presentes, acorda subsanar o erro material descrito, no informe que quedaría redactado o artigo 46.3b) como segue: b) Estacionar rebasando o tempo disposto no título habilitante (ticket), MENOS DE DÚAS HORAS nunha praza de aparcamento incluída na zona regulada co cumprimento dos trámites legal e regulamentariamente procedentes. Santiago, a 12 de maio de 2017. O VICESECRETARIO (P. D. Decreto 27-02-2012) A XEFE DO SERVIZO DE MOBILIDADE E SEGURIDADE Stefcho Tudorita Moñux Caldero